Jovila
Jovila (angļu: Yeovil; izrunā: /ˈjoʊvɪl/) ir pilsēta (town) un pagasts Anglijā, Somersetas unitārās pašvaldības otra lielākā apdzīvotā vieta. Atrodas grāfistes dienvidaustrumos Jo upes krastā 44 km no grāfistes centra Tontonas un 206 km no valsts galvaspilsētas Londonas centra. Nozīmīgs aviorūpniecības centrs — šeit būvē Leonardo helikopterus un pilsētā atrodas arī dzinēju un avionikas ražotāja Honeywell Aerospace ražotnes.